România joacă diseară contra Columbiei, în direct la Antena 1, al doilea meci de pregătire din această primăvară.
Organizatorii au anunțat că pentru amicalul Columbia – România s-au vândut deja peste 30.000 de bilete, dintre care peste 12.000 au fost achiziționate de suporteri români.
La partida de diseară, cu Columbia, echipa națională va îmbrăca în premieră actualul echipament roșu, cel de deplasare. Decizia a fost luată ca urmare a faptului că jucătorii columbieni vor evolua în tricouri galben.
După acest meci, echipa națională va mai juca două amicale în luna iunie, cu Bulgaria și Liechtenstein.